Source: http://www.rvr.sk/sk/spravy/index.php?aktualitaId=1117
Timestamp: 2019-02-17 07:21:42+00:00
Document Index: 5998857

Matched Legal Cases: ['§ 69', '§ 17', '§ 68', '§ 15', '§ 68', '§ 16', '§ 16', '§ 39', '§ 39', '§ 39', '§ 20', '§ 31', '§ 30']

Tlačová informácia zo zasadnutia RVR, dňa 25.01.2011 - Rada pre vysielanie a retransmisiu
zo zasadnutia Rady pre vysielanie a retransmisiu, ktoré sa konalo dňa 25.1.2011 v sídle Rady pre vysielanie a retransmisiu
v súvislosti s prechodom na digitálne vysielanie postupom podľa § 69 ods. 1 zákona č. 220/2007 Z.z. odňala kanály 57 Trenčín, 52 Žilina spoločnosti MAC TV s.r.o.(vec vrátená z NS SR);
uložila sankciu – upozornenie na porušenie zákona spoločnosti Slovak Telecom, a.s. z dôvodu porušenia § 17 ods. 1 písm. h) ZVR v súvislosti s poskytovaním retransmisie – služby Magio Sat prostredníctvom satelitu v rozpore s registráciou;
uložila sankciu – upozornenie na porušenie zákona spoločnosti Rádio VIVA, a.s. z dôvodu porušenia § 68 ods. 7 písm. a) v súvislosti s nevyužívaním frekvencií 96,1 MHz Nitra, 106,7 MHz Rimavská Sobota, 107,0 MHz Dobšiná, 92,0 MHz Žiar nad Hronom, 95,6 MHz Bardejov, 92,8 MHz Ružomberok na účely, na ktoré jej boli pridelené;
začala správne konanie voči spoločnosti DUNA – COLOR, s.r.o. vo veci možného porušenia § 15a ods. 2 ZVR z dôvodu poskytovania retransmisie bez oprávnenia;
začala správne konanie voči vysielateľovi na základe zákona – RTVS (SRO) vo veci možného porušenia § 68 ods. 7 písm. a) ZVR v súvislosti s možným nevyužívaním frekvencií 89,3 MHz Bardejov, 94,4 MHz Svidník, 97,6 MHz Raslavice, 99,9 MHz Giraltovce, 97,2 MHz Medzilaborce na účely, na ktoré mu boli pridelené;
udelila licenciu na lokálne digitálne vysielanie programovej služby eM-TV spoločnosti PROGRES MALACKY, spol. s r.o.;
začala správne konanie voči spoločnosti MARKÍZA-SLOVAKIA spol. s r.o. (vo veci možného porušenia § 16 ods. 3 písm. b) ZVR (objektívnosť spravodajstva) v súvislosti s odvysielaním príspevku Socha T. G. Masaryka v rámci programu Televízne noviny z dňa 28.10.2010;
začala správne konanie voči spoločnosti C.E.N. s.r.o. vo veci možného porušenia § 16 ods. 3 písm. c) ZVR (dodržiavanie volebných zákonov) v súvislosti s odvysielaním príspevku Bezpečnosť na sídlisku v rámci programu Správy TA3 z dňa 13.11.2010;
začala správne konanie voči spoločnosti MAC TV s.r.o. vo veci možného porušenia § 39 ods. 4 ZVR (zákaz sponzorovania politickej publicistiky) v súvislosti s odvysielaním programu Lampa z dňa 4.11.2010;
začala správne konanie voči spoločnosti MAC TV s.r.o. vo veci možného porušenia § 39 ods. 4 ZVR (zákaz sponzorovania politickej publicistiky) v súvislosti s odvysielaním programu Lampa z dňa 28.10.2010;
uložila sankciu – pokutu vo výške 1000 eur spoločnosti MAC TV s.r.o. z dôvodu porušenia § 39 ods. 4 ZVR (zákaz sponzorovania politickej publicistiky) v súvislosti s odvysielaním programu Lampa z dňa 26.8.2010;
uložila sankciu – pokutu vo výške 3400 eur spoločnosti MAC TV s.r.o. z dôvodu porušenia § 20 ods. 4 ZVR (ochrana maloletých – uplatnenie JSO) v súvislosti s odvysielaním programu Prci, prci, prcičky 5 – Nahá míľa v dňoch 26.12.2009 a 27.12.2009 (vec vrátená z NS SR);
uložila sankciu – upozornenie na porušenie zákona spoločnosti TV Pezinok z dôvodu porušenia § 31a ods. 4 ZVR (skrytá reklama) v súvislosti s odvysielaním programu Radi poradíme z dňa 20.6.2010;
uložila sankciu – pokutu vo výške 500 eur spoločnosti MARKÍZA-SLOVAKIA spol. s r.o. z dôvodu porušenia § 30 ods. 3 ZVR (časový limit krátkeho spravodajstva, uvedenie zdroja) v súvislosti s odvysielaním príspevkov z Olympijských hier, na ktorých vysielanie mal výhradné práva vysielateľ na základe zákona.
Ostatné uznesenia prijaté dňa 25.1.2011 budú uverejnené v zápisnici zo zasadnutia na stránke Rady.
Rady pre vysielanie a retr
Tlačová informácia zo zasadnutia 25.01.2011 (PDF)
Tlačová informácia zo zasadnutia 25.01.2011 (DOC)